Kantsleri käskkirja „2020. aastaks riigieelarvelise toetuse
andmine Sihtasutusele Kodanikuühiskonna Sihtkapital“

Lisa 1

**Tegevus- ja tulemusaruanne**

Esitatakse seisuga 30.06.2020 hiljemalt 21.07.2020 (vahearuanne, osad I kuni III ja V kuni VI)

 seisuga 31.12.2020 hiljemalt 31.01.2021 (lõpparuanne, kõik osad kumulatiivselt)

*Kõikide konkursside, voorude juures peavad olema lingid taotlemise tingimustele.*

*Järeldused ja ettepanekud tulevikuks tuleb esitada lõpparuandes, välja arvatud nende puhul, mis lõppevad esimesel poolaastal.*

|  |
| --- |
| Kokkuvõtlik hinnang aruandeaastale KÜSKis. Järeldused ja plaanid järgmiseks aastaks, edaspidiseks.  |
|  |

**I TAOTLUSVOORUD**

|  |
| --- |
| **Projektitoetuste taotlusvoorud mittetulundusühingute ja sihtasutuste tegevusvõimekuse suurendamiseks.** |
| 1. Taotlusvoorude ettevalmistamise, menetlusprotsessi ülevaade (sh ülevaade hindamisest), probleemid.  |
| 1. **Arenguhüpet ettevalmistav taotlusvoor (AHE20) –** [www.kysk.ee/ahe20](http://www.kysk.ee/ahe20)

4. veebruaril oli arenguhüpet ettevalmistava taotlusvooru tähtaeg. Toetust sai küsida tegevusteks, mis aitavad ette valmistada arenguhüpet, projekti väljundiks pidi olema tegevuskava arenguhüppeks, äriplaan või tegevuskava sihtrühma kuuluvate vabaühenduste arendamiseks. Vooru **laekus 77 taotlust,** tehnilise hindamise tulemusel ei saadetud 4 neist sisulisse hindamisse, kuna taotlused ei vastanud tingimustele ehk taotleja kohta ei olnud võimalik veebist leida nõutud infot. Vastasime kõigile taotlustele palvega täita tagasisideküsitlus, kus küsisime tagasisidet nii taotlemise protsessi kui ka taotlusvormi kohta. Saime 34 vastust. Üldine tagasiside oli positiivne – info taotlusvooru kohta oli kättesaadav ning tingimused arusaadavad. Kõige keerulisemaks peeti oma mõju hindamist. 25/34 tagasisideküsitlusele vastanud taotlejast plaanib esitada taotluse ka sügisesse arenguhüppevooru.Toetust sai 39 taotlust summas 150 310,52 €. COVID-19 leviku tõkestamiseks kehtestatud riikliku eriolukorra tõttu viisime sisulise hindamise protsessi lõpule veebiteel. Kaks rahastusettepaneku saanud ühingut loobusid eriolukorra tõttu projekti rahastusest. Vähendamaks eriolukorrast tulenevat ebakindlust projektide teostatavuse osas pikendasime projekti abikõlblikku perioodi ühe kuu võrra. 1. **Arenguhüppe taotlusvoor (AH20) –** [www.kysk.ee/ah20](http://www.kysk.ee/ah20)

07.05.20 avasime 2020. aasta **arenguhüppe taotlusvooru,** mille taotlemise tähtaeg on **15. september 2020**. Toetust saab küsida tegevusteks, mis tõstavad taotleja või tema sihtrühma kuuluvate vabaühenduste võimekust oma põhikirjalisi avalikes huvides eesmärke saavutada. Vooru tutvustamiseks toimusid veebis nii eesti- kui venekeelne infopäev. 20. mail toimunud eestikeelsel infopäeval osalesid lisaks KÜSKi töötajatele ka maakondlike arenduskeskuste vabaühenduste konsultant Külli Vollmer (HEAK), KÜSKi hindaja Kadri Pau ning nii AHE kui AH voorust toetuse saanud Rahvusvaheline Maja MTÜprojektijuht Dan Prits. Eestikeelsel infopäeval osales rekordiliselt üle 100 inimese. Venekeelne infopäev toimus 29. mail samuti veebis ning korraldasime selle koostöös HEAKi ja IVEKiga, lisaks osales ka KÜSKi hindaja Ivan Lavrentjev ning toetuse saaja kogemusi jagas Julia Stolberova (MTÜ Eriline Maailm). Infopäeval osales 29 inimest. Osalejate sõnul eelistaksid nad ka edaspidi infopäevade veebis toimumist. Nii eesti- kui venekeelse infopäeva salvestused on leitavad KÜSKi [kodulehelt](http://www.kysk.ee/ah20).  |

|  |
| --- |
| 2. Projektitoetuse taotlusvoorude väljundnäitajad  |
| **Taotlusvoor** | **Esitatud taotluste arv** | **Taotletud toetuste maht** (eur) | **Tehn hind väljalangenud** | **Rahuldatud taotluste arv** | **Toetuse maht** (eur) |
| AHE20 |  77 |  290 534,02  | 4  | 39  | 150 310,52  |
| AH20 | Selgub 15.09.2020 |  |  |  |  |
| Väliseesti ajalehtede toetus | Selgub 24.08.2020 |  |  |  |  |

|  |
| --- |
| 3. KÜSKi hinnang antud aastal lõppenud taotlusvoorude tulemuslikkusele ja varem lõppenud voorude mõjule (järelaruannete baasil) ühenduste tegevusvõimekusele. Probleemid ja nende lahendamine. Lisaks mõjusad näited ning üldistatult taotlejate tagasiside voorude läbiviimisele.  |
| Taotlusvoor | Hinnang |
| AHE2-19 (lõpparuanded) | Toetust said 13 üleriigilise, 12 piirkondliku ning 1 rahvusvahelise tegevuspiirkonnaga organisatsioon. Peamiselt valmisid projekti tulemusel tegevuskavad arenguhüppeks, neid oli kokku 21. Lisaks valmis kolm äriplaani ja üks ärimudel. Projektitoetuse kandsid tagasi kaks organisatsiooni, kel ei õnnestunud enda hinnangul projekti eesmärke täita. Samas oli üks organisatsioon, kel valmis projekti tulemusel nii tegevuskava kui ärimudel. Mitmed tegevuskavad keskendusid üldisele ühingu arendamisele, kuid tegeleti ka spetsiifilisemate teemadega, nagu näiteks kommunikatsiooni- ja turundusplaanide koostamisega. Mitmes aruandes toodi välja, et projekt aitas paremini mõtestada oma ühingu tegevust ning planeeritakse esitada taotlus ka sügisesse arenguhüppe vooru.  |
| Näited |
| **MTÜ Postitee** – täideti projekti eesmärk töötada välja jätkusuutlik juhtimis- ja finantseerimismudel, mis toetab piirkonna eeldusi areneda tugevaks koostöövõrgustikuks. Projekti tegevustesse kaasati nii avaliku sektori esindajaid, äriühinguid kui ka kogukonnaliikmeid. Kaasati ka välisekspert, kelle roll oli protsessi metoodiline ettevalmistamine ja läbiviimine. **Teeme Ära SA** – valmis Teeme Ära Sihtasutuse poolt loodava üleriigilise ringmajanduse arenguhüppe tegevuskava koondnimega Rohetiiger, I etapp, mis seab eesmärgiks muutuda koristusi korraldavast organisatsioonist põhjustega tegelevaks, nii Eestis kui rahvusvahelisel tasandil. Nelja kuu jooksul valmis algatuse Rohetiiger esmane tegevuskava, täpsustusid toimkond, eesmärgid, fookused, ajakavad ja tegevused. **MTÜ Forwardspace** – Projekti jooksul valmis kolme kaasatud eksperdi abil äriplaan teenuse järgmisele tasemele viimiseks, mis kaardistas ettevõtte teenused, finantsid ning organisatsiooni struktuuri. Lisaks loodi koostöös ekspertidega 3-aastane finantsplaan ning tegeleti ka organisatsiooni väärtuste, visiooni ja missiooniga. |
| Taotlusvoor | Hinnang |
| AH17 (järelaruanded) | AH17 projektide raames keskenduti nii meeskonnaliikmete võimestamisele, huvikaitsevõimekuse arengule, kogukonnateenustele ja sotsiaalsele ettevõtlusele kui ka finants- ja kommunikatsioonivõimekuse arendamisele. Järelaruannete baasilt võib öelda, et toetusvoor oli edukas ning selle tulemusel on kasvanud mitme organisatsiooni võimekus. Taotlusvoor võimaldas ühingul tegeleda just enda organisatsiooni jaoks oluliste valdkondadega, toodi välja, et arenguhüpe aitas jõustada meeskonda, luua partnerlussuhteid ning kasvatada tulusid. Praegused väljakutsed on seotud liikmete suure koormuse ja kurnatusega ning eriolukorrast tingitud vajadusega mõtestada ümber oma tegevust.  |
| Näited |
| **Robotex MTÜ –** arenguhüppe projekt võimaldas läbi strateegilise planeerimise seada selged sihid ning kaasata partnereid ja toetajaid, kes on aidanud viia Robotexi täiesti uuele tasemele. Varasemast ühe töötajaga organisatsioonist on välja kasvanud 10 töötajaga ühing, mille üritusi on pea 20-s riigis üle maailma. **Saaremaa Vabatahtlik Merepääste Selts** – projekti raames tegeleti SVMS professionaalsuse tõstmisega läbi erialaste koolituste ja kodulehe uuenduste. Projekti tulemusel saadi juurde 7 pinnaltpäästjat, 13 mereside operaatorit ning varasemad liikmed said täiustada nii oma professionaalseid kui meditsiinilisi oskusi. Praeguseks võib pidada SVMS üheks suuremaks turvalisust tagavaks organisatsiooniks Saare maakonnas.**Eesti Vegan Selts** – projekti käigus tegeleti organisatsiooni strateegilise, organisatoorse ja finantsilise jätkusuutlikkuse ning legitiimsusega. Arenguhüppega tehti nihe teavitustöölt huvikaitsele, projekti tulemusel kujundati viis uut teenust (toitumisnõustamine ja –teraapia, kogemusnõustamine, õigusnõustamine, koolitused) ning nüüdseks on kaasatud kaheksa eksperti. |
| Taotlusvoor | Hinnang |
| TE16(järelaruanded) | TE16 voor keskendus ühingute teenuste ja toodete arendamisele ning müügitulu suurendamisele. Vooru jooksul ellu viidud projektide fookus oli erinev: arendati välja ning piloteeriti uusi teenuseid; arendati edasi olemasolevaid teenuseid; parandati võimekust teenust pakkuda ning töötati välja uusi tooteid. Järelaruannete baasilt võib öelda, et enamik ühinguid on suutnud säilitada projekti jooksul saavutatud tulemused. Samuti on müügitulu kasvanud enamusel rahastuse saanud ühingutest. 17-st ühingust neljal kahanes 2019 müügitulu võrreldes 2018 aastaga erinevatel põhjustel: põhitoote – kama – nõudluse vähenemisest ja kehvapoolsest turundusest (MTÜ Urvaste Külade Selts), kooliõpilaste arvukuse kõikumisest koolis (MTÜ Sänna Kultuurimõis), keskuse juhataja pikaajalisest töövõimetuspuhkusest tingituna (MTÜ Hiirekese Mängutuba) ning 2018. aasta sügisel alanud Tartu Ülikooli uuringuprojekt võttis ühingult oluliselt sisemisi ressursse müügitegevusest (MTÜ Vaikuseminutid). Edaspidised väljakutsed on seotud tööjõu palkamise, kliendibaasi ja oma teenuste leviku laiendamisega. |
| Näited |
| **MTÜ Kohila Turvakeskus –** projekti käigus käivitati pesumaja teenus, kus töötavad erivajadusega inimesed. Pesumaja teenus toimib – eraklientide hulk on suurenenud ning teenust pakutakse Kohila vallast ja Raplamaalt välja. Erivajadusega töötajate arv on kasvanud kuni 10 töötajani. Samuti on juhendajate arv tõusnud neljale töötajale.**MTÜ Eesti Pagulasabi –** tänu projekti raames väljatöötatud teenusestruktuurile ja materjalidele (sh käsiraamat) võideti 2018. a. keskel AMIF ja Siseministeeriumi rahastatud projektikonkurss tugiisikuteenuse ja teiste kohanemist toetavate teenuste pakkumiseks kuni 2020. a. lõpuni. Sellega muututi ainsaks pagulastele tugiteenuseid pakkuvaks organisatsiooniks Eestis. Tugiisikuteenuse klientide arv on küll võrreldes ajaga kaks aastat tagasi mõnevõrra langenud (umbkaudu 40 perelt 20-le), mis tulenes üldisest rahvusvahelise kaitse taotlejate ja saajate arvu langusest kahel viimasel aastal. Küll aga on suurenenud teiste kasusaajate hulk, nimelt on tulenevalt teenuse struktuuri laienemisest kohanemist toetavad teenused avatud ka teistele rändetaustaga inimestele peale pagulaste.**Sänna Kultuurimõis** – projekti käigus renoveeriti ning sisustati kaks ruumi lapsehoiuteenuse käivitamiseks. Esimese aasta alguses oli lapsi 4, arv kasvas peagi kaheksani. Teisel aastal oli lapsi juba 6-8 ja 2020 aastat alustati 6 lapsega. Lastehoiu maksimummahuks on 10 last, kuid kõige optimaalsem on 7 last, suurema laste arvu juures on vajalik juba abitöötaja palkamine. |
| Taotlejate tagasiside voorudele üldistatult |
| Üldiselt oldi rahul, et toetust on võimalik saada arendustegevusteks, mis aitavad ühingul tegeleda enda jaoks relevantsete arenguvajadustega ning oma arengut strateegiliselt juhtida. Kiideti ka KÜSKi rolli vabaühenduste toetamisel, taotlusvormide ning aruandluse selgust ning meeldivat suhtlust. Samas tunti muret eriolukorrast tulenenud raskuste osas ning kaheldi oma võimekuses jääda püsima ilma välise toeta, mitmel korral pöörduti KÜSKi poole abi saamiseks. Vabaühendused vajavad väga eriolukorrast tulenevate probleemide lahendamiseks riigi poolt rahalist tuge. |
| Järeldused järgmiste taotlusvoorude ettevalmistamiseks, menetlemiseks, tugitegevuste (infopäevad, juhtide jututoad, aruandeseminarid, arengueksperdid jt) kavandamiseks. |
| *Esitatakse lõpparuandes.* |

**II MUUD KONKURSID JA TUGITEGEVUSED**

|  |
| --- |
| **NULA inkubaator** |
| 1. 2020. aasta hooaja kirjeldus, tulemused, probleemid.  |
| NULA inkubaatori läbiviimisel on riigihanke tulemusel KÜSKi partneriks aastatel 2019 - 2020 Heateo Sihtasutus. Nupukate lahenduste toetamine toimub neljas etapis: 1. Inspiratsioonipäevad Tartus, Tallinnas ja Narvas kõigile, kel on uuenduslikke mõtteid mõne ühiskondliku probleemi lahendamiseks (toimusid märtsis)2. Ideede korje (toimus märtsis)3. Inkubatsioon, sh koolitused, mentorlus (aprill - oktoober)4. Projektide rahastamine (taotlemine novembris)Selle aasta infopäevad jäid COVID-19 levimise alguspäevadesse, mistõttu tuli kiiresti reageerida ning päriselu sündmused üle viia veebikeskkonda. Tartu infopäev toimus Tartu Loodusmajas, kus osales 25 huvilist. Tallinna infopäev viidi läbi juba zoomi vahendusl, mida kanti üle ka Nula Facebooki lehel „*live’is“*. Infopäev oli väga edukas, kokku jõudis ca 1,5h webinari vormis infopäev 12 000 kontaktini, vaatajaid oli kuni 1000 (3 sek), pikemalt jälgis ca 250 inimest. Ülekande ajal oli igal hetkel vaatajaid korraga 30-80. Eriolukorra tõttu otsustati Narva infopäeva eraldi mitte korraldada. Edaspidiseks tekkis aga idee kasutada veebiformaati ka uuel hooajal, sest see annab võimaluse levitada infot paljudele erinevatel inimestele ning veebis jääb infopäev ka järelvaadatavaks. Aprillis esitati tähtajaks **kokku 80 ideed (**<https://nula.kysk.ee/esitatud-ideed>**),** millest 15 said oma algatust tutvustada nõuandvale kogule. Neist 10 valiti välja NULA inkubaatorisse, mis on leitavad Nula kodulehet (<https://nula.kysk.ee/algatused> ). Eelmine aasta oli inkubaator esimest korda kaheosaline - esimesed kaks kuud (mai ja juuni) oli kümnel meeskonnal võimalus oma ideed täpsustada ja testida. Juulikuust jätkas kuus meeskonda põhjalikumalt idee edasi arendamisega. Sel aastal otsustas nõuandev kogu, et kõik 10 algatust jätkavad inkubaatori teises osas, põhjendades otsust väga kõrge taseme ning tugevate meeskondadega.Edasi pääsesid – CommuniCare, Fundi, Helge Kool, Helirännak, Citizen OS kaasamisteenus, Logopuu, Liikumispäevik, E-lapsehoidja, Parents Co-Working ja Xero. Hoolimata riiklikust eriorukorrast suudeti kiiresti kohaneda ning kõik koolitused ja NULA algatuste meeskondade kohtumised mentoritega toimusid väga edukalt zoomi vahendusel. Inkubaator jätkub ning 2. novembril 2020 on kõigil meeskondadel võimalus esitada stardiraha taotlus oma algatuse elluviimiseks.Nula koduleht nüüd ka inglise keeles <https://nula.kysk.ee/en> |
| 2. Järeldused järgmisteks hooaegadeks. |
| *Esitatakse lõpparuandes.* |
| 1. 2018. ja 2019. aastal starditoetuse saanud projektide käik
 |
| Algatus | Lühikirjeldus | Toetussumma | Ülevaade tulemustest |
|  |  |  |  |
| MTÜ Spark Makerlab (2018) | Ühingu eesmärgiks on viia noorteni õppematerjalidega teaduspõhised inseneeriakomplektid, mis õpetavad neid läbi praktiliste mudelite taasloomise ning aitavad pikemas perspektiivis leevendada inseneride ja teadlaste põuda Eesti tööturul. Leidurite komplektid pakuvad noorteasutustele aja ja vaeva säästmist loodusteaduste ja tehnika huviringide käivitamiseks, komplektid sisaldavad endas projektipõhiseid aineid lõimivaid töötubasid. Kasutajateks on II, III kooliastme õpilased ja gümnasistid, sihtgrupiks noortekeskused ja üldhariduskoolid.  | 24 997,20 eurot | Leidurite Komplektid on välja arendatud ja projekti eesmärk sai saavutatud. Kevadel teavitati meid, et COVID-19 tõttu on MTÜ-l majandusraskustes üüri maksmisega ja käimas on likvideerimisprotsess. Palusime lõpparuande esitada esimesel võimalusel enne likvideerimist. Komplektid on välja töötatud ja on võimalus, et selle arendamise ja müügiga jätkab OÜ (Estonian Makers OÜ). Põhjenduseks, et suur töö on juba tehtud ning nad ei soovi seda lihtsalt seisma jätta. Lisaks MTÜs pole enam inimest, kes oleks toodet edasi arendanud ning müünud.Kohtusime projektijuhi ja MTÜ uue juhatuse liikmega, kes selgitasid olukorda. OÜ ja MTÜ on sõlminud kokkuleppe, mille alustel antakse üle välja töötatud Leidurite komplekt OÜ-le ning kokku on lepitud MTÜ edasine roll. Plaanitakse koostööd teha - komplektid pakuvad  huvikoolile põhilist sisu.  |
| MTÜ Seniorship (2018) | MTÜ Seniorshipi eesmärk on vähendada vanuselist diskrimineerimist tööturul. Ühing vahendab praktikapakkumisi küpses eas inimestele viies kokku tööotsija ja tööjõupuuduse käes kannatavad ettevõtted. Tööotsija leiab Seniorshipi veebiplatvormilt tasustatud praktikapakkumise ning kandideerib. Kandideerimise käigus ei küsita kandidaadi vanust ega CV-d, vaid kandideerija kogemusi ja tugevusi. | 25 000 eurot | Oktoobris 2019 esitati väga põhjalik vahearuanne, mis andis hea ülevaate tehtust ja analüüsitust. Selgus erinevate stsenaariumite läbi katsetamise tulemusena, et see teenus ei ole kasumlik, ühing ei suuda läbi toimiva ärimudeli nõudlust ja pakkumist kokku saada. Otsustati projekt pooleli jätta, saadud kogemused ja teadmised edasi anda valdkonnas teistele toimetajatele, sh avalikule sektorile. Kohtusime meeskonnaga ja otsustasime projekti vahearuandega lõpetada.  |
| MTÜ Tugitakso(2018) | Tugitakso parandab erivajadustega inimeste transpordivõimalusi, tõstes seeläbi nende üldist toimetulekut ja elukvaliteeti ning luues eeldused erivajadustega inimeste aktiivsemaks ühiskonnaelus osalemiseks. Tugitakso on paindlik ja lihtsasti kättesaadav transporditeenus erivajadustega inimestele. Läbi koostöö kasutatakse ära tänapäevased sõidujagamise platvormid. Takso tellimisel edastab klient oma isiklikud erivajadused enne sõitu taksojuhile läbi selleks loodud erilahenduste, spetsiaalselt erivajadustega inimeste teenindamiseks koolituse saanud taksojuhid abistavad klienti vastavalt tema individuaalsetele vajadustele.  | 24 986,55 eurot | Tugitakso on andnud teada mõningatest muudatustest seoses tegevuse elluviimisega. Mai lõpu seisuga oli neil plaanis veel 45 Bolti juhi koolitused (3x15). Samuti on neil kokkulepped Takso 24 juhtide koolituse osas (80 juhti). Koolitused plaanitakse arvatavasti augustisse ja septembrisse, sest juulis on raske juhte tabada. Eriolukorra ajal sai ettevalmistatud ja osaliselt läbi viidud mõju hindamise uuring ning plaan on täiendavalt küsitluse läbiviimist teha pärast suve. Jooksev koostöö ja tagasiside Boltiga on endiselt kenasti toiminud ka raskel viiruse perioodil. Seoses COVID-19 ja riikliku eriorukorra tõttu otustati projektiperioodi pikendada 30.11.2020 ja lõpparuande esitamise tähtajaga on 15.12.2020. |
| MTÜ Open Knowledge Estonia/ Andmekool (2019)

|  |
| --- |
|  |

 | Andmekool pakub praktilist koolitust ja konsultatsiooniteenust avalikele asutustele eesmärgiga muuta poliitikakujundamise protsessid läbipaistvamaks nii osalistele kui avalikkusele. Koolituselt saab vajalikud teadmised selleks, et infovahetust, raporteerimist, kavade koostamist ja nende elluviimise jälgimist tõhustada, ning oskused andmete sisestamiseks, ristamiseks ja visualiseerimiseks. | 24 737 eurot | Tegevuskava kohaselt peaks toimuma andmekoolituste ja -konsultatsioonide korraldamine avalikule sektorile. Täpsema ülevaate projekti senisest käigust saame 15.10.2020 esitatava vahearuandega.  |
| MTÜ GTL Lab / GTL Labor (2019) | [**GTL Labori**](https://edulabs.ee/naited/gtl-labor/) sihiks on julgustada õpilasi olema aktiivsed ja teadlikud kodanikud. Selleks toovad nad Eesti üldhariduskoolidesse tavapärase õppetöö osana elulised projektid, mille käigus on õpilastel võimalik panustada oma kodukoha arengusse ning omandada seeläbi olulisi 21. sajandi oskusi nagu koostöö, loovus, ettevõtlikkus, kriitiline mõtlemine ning jätkusuutliku arengu põhimõtete rakendamine. | 24 999,32 eurot | Tegevuskava kohaselt peaks toimuma organisatsiooni tegevuse mõju hindamine (sh teadusuuring) ja raportite kirjutamine. Täpsema ülevaate projekti senisest käigust saame 15.10.2020 esitatava vahearuandega.  |
| MTÜ Jututaja (2019) | [Jututaja](https://www.jututaja.ee/et)eesmärk on leevenadada eakate üksildust. Selleks toovad nad kokku noored ja eakad, kes saavad ühiselt tegeleda mõne meelepärase tegevusega, näiteks lugeda, kuulata muusikat või omavahel maailma asju arutada. Kõik osapooled saavad elurõõmu, energiat ja võimaluse näha maailma teise nurga alt. | 23 705,35 eurot | Tegevuskava kohaselt peaks toimuma noorte kogutud lugude avaldamine - lähedastele jne, kampaania Hooandjas. Täpsema ülevaate projekti senisest käigust saame 15.10.2020 esitatava vahearuandega.  |

|  |
| --- |
| **Suursündmuste toetamine**  |
| 1. 2020. a toetatud projektide ülevaade (projektide arv ja toetuste kogusumma) |
| 2020. aastal toetatud suursündmuste taotluste rahastamise otsustas KÜSKi nõukogu oma koosolekul detsembris 2019. Vastavalt nõukogu kehtestatud korrale on nõukogu otsustanud suursündmustena toetada kokku 7 tegevust kokku summas 130 400 eurot.Kõik toetatud suursündmused omavad vabakonna jaoks olulist kaalu ja kaasavad märkimisväärsel arvul osalejaid. |
| 2. Toetatud sündmused |
| Toetuse saaja | Lühikirjeldus | Toetussumma | Ülevaade väljunditest ja tulemustest |
| Eesti Külaliikumine Kodukant | Vabatahtlike tunnustussündmuse „Märka vabatahtlikku 2020!“ korraldamine | 10 000 € | *Tulemused selguvad jaanuaris 2021.*  |
| Sihtasutus Eestimaa Looduse Fond | Teeme Ära talgupäev 2020 | 38 400 € | *Lõplikud tulemused selguvad juulis 2020.*2020.a Teeme Ära talgupäeva asemel toimus COVID-19 viiruse leviku tõttu Teeme Ära üle-eestilise maskitalgud „Teeme Eesti viirusest puhtaks!“ mille raames toimus kodune maskitegu 351 paigas ning kokku valmistati 7336 riidemaski. Kõige rohkem maske õmmeldi Harjumaal, Tartumaal ja Pärnumaal. Lisaks toimus maskitegu mitmes paigas väljaspool Eestit: Saksamaal, Prantsusmaal ja Luksemburgis. |
| Vabaühenduste Liit (endine EMSL) | Ajakirja Hea Kodanik väljaandmine aastal 2020 | 28 000 € | *Tulemused selguvad jaanuaris 2021.*Ootame ajakirja 1. numbrit 2020 juuliks paberkandjal ning uuringuraportit sihtrühma analüüsiga.2020. aasta 2. number peab ilmuma paberkandjal hiljemalt 20. detsembriks. Hilinemise korral viimast ülekannet ei tehta. |
| MTÜ Arvamusfestival | Arvamusfestival 2020 korraldamine | 10 000 € | *Tulemused selguvad jaanuaris 2021.* Arvamusfestival aga toimub COVID-19 tõttu vähendatud formaadis 14.-15. augustil 2020 Paides. |
| Maakondlikud arenduskeskused | Maakonna vabakonna tunnustamise korraldamine | 32 000 € | *Tulemused selguvad jaanuaris 2021.* |
| Davai MTÜ, TedX Lasnamäe | Vene keelse inspiratsioonikõnede sündmuse korraldamine | 4000 | *Tulemused selguvad jaanuaris 2021.* |
| HEAK VneFormat | Kogemusõppepäeva korraldamine venekeelsete vabaühendustele | 8000 | *Tulemused selguvad jaanuaris 2021.*Sündmus toimub september-oktoober 2020.a. |

|  |
| --- |
| **Tugitegevuste rahastamine** (2018 toetust saanud projektid) |
| 1. Eraldatud toetused |
| Toetuse saaja | Projekti sisu | Summa | Ülevaade väljunditest ja tulemustest.  |
| MTÜ Kuressaare Edukontor | Kovisiooni koolitused vabaühendustele | 20 000 eurot | Koolitused viidi läbi 4 maakonnas – Pärnumaa, Saaremaa, Tartumaa ja Harjumaa. Kokku oli koolitustel 29 osalejat. Osalejate praktika käigus läbiviidud kovisioonide tulemusena toimus omakorda üle 50kovisiooni, kus osales kokku üle 300 inimese. Kovisioonidel osalejate hulgas oli esindajaid37-st organisatsioonist. |
|  |  |  |  |
| 3. Järeldused konkursi kohta |
| Tegemist oli viimase projektiga, mis sai toetuse 2018. aastal ja mille lõpp jäi aastasse 2020. Alates 2019. aastast tugitegevuste konkurssi enam ei toimu. Konkursi uuesti avamine peaks olema aruteluks KÜSKi uue strateegia koostamisel, kuid seni on konkursi peatamine seotud olnud eelkõige KÜSKi rahaliste vahendite nappusega ja sellest tuleneva valikute tegemisega. Samas selliste vabaühenduste vajadustest esile kerkivate tegevuste läbiviimise paindlik toetamine on kindlasti oluline, kuid läbimõtlemist vajab selle vorm ja sisu. Näiteks võib kaaluda kriteeriume projektiga kaasatavate ulatuse ja kasusaajate osas ning korraldada üks tugitegevuste konkurss aastas, mis võimaldab korraldada nende suhteliselt objektiivse hindamise.  |

|  |
| --- |
| **MAKidelt tellitavad juhtide arenguprogrammid maakondades** |
| 1. Ülevaade, tulemused |
| Tugitegevused maakonna vabaühenduste juhtide arendamiseks aastal 2020 on hetkel ellu viimisel. Vahearuande esitamise seisuga ei ole üheski maakonnas veel tegevused ellu viidud. Tegevuste elluviimise abikõlblik periood on 01.01.2020 – 31.10.2020. Tugitegevusi viiakse ellu kõigis maakondades, sh Ida-Virumaal ja Harjumaal ka vene keeles. Otseselt ühistaotlusi sellel aastal ei esitatud, kuid järjest enam tehakse tugitegevuste elluviimisel maakondade vahel koostööd, korraldatakse ühiseid koolitusi või muid tegevusi (näiteks õppereisid). Sellel aastal olid fookusteemaks tulevikutrendid vabaühenduste maailmas. KÜSK ei määra teemasid ega valdkondi, milliseid tugitegevusi tuleb kusagil ellu viia, kuid taotluses pidid arenduskeskused analüüsima nii kavandatud tegevuste vajalikkust kui näitama, kuidas on need seotud selle aasta fookusteemaga. Tugitegevuste ellu viimist mõjutas muidugi COVID-19 viiruse puhangust tulenenud kriis ja eriolukord. See tõi kaasa nii uute meetodite katsetamise (näiteks veebikoolitused zoomis) kui ka teatud tegevuste edasi lükkamise (näiteks õppereisid). Siiski piisavalt pikk abikõlblik periood peaks lubama tugitegevused kõikjal ellu viia.2020. aasta tugitegevuste puhul korraldame keskse küsitluse, kus uurime kõigilt osalejatelt (5 palli süsteemis), 1) Kuidas hindad saadud teadmiste ja oskuste rakendatavust oma ühingu igapäevases töös? 2) Kas soovitaksid läbitud tegevusi mõnes sarnases vabaühenduses sinu positsioonil tegutsevale kolleegile? Küsitluse tulemustest saame anda ülevaate 2020. aasta koondaruandes. |
| 2. Järeldused edasise vajaduse ja korralduse osas.  |
| 2020. aastal ellu viidud tugitegevused said rahastatud KÜSKi 2019. aasta eelarvest. KÜSKi 2020. aasta eelarves taoliste tugitegevuste elluviimiseks raha ei ole. Kui jätkatakse sarnaste tegevustega 2021. aastal, siis rahastatakse seda juba 2021. aasta eelarvest. Kas ja kuidas selliste tegevustega jätkata, peaks leidma lahenduse KÜSKi strateegia 2021-2024 koostamise protsessis.KÜSK peab taolisi pakutavaid tugitegevusi väga vajalikuks ja ühingutele kasulikuks. Hetkel on see nõustamise kõrval teine KÜSKi pakutud teenus, mis jõuab laia ringi vabaühendusteni, sh ka rohujuure tasandil tegutsevate väikeste ühinguteni, kes näiteks ei pruugi olla arenguhüppe vooru kandideerimiseks peamine sihtgrupp (suuremahuline arenguhüpe ei pruugi vastata ühingu vajadustele ja võimetele), kuid vajavad siiski tuge tulemuslikuks tegutsemiseks. Eriti oluline ongi väiksemate ühingute toetamine tugitegevuste kaudu KÜSKi poolt.Meie hinnangul on ennast õigustanud ka see, et maakonna arenduskeskuste konsultandid saavad suurest ise otsustada, millised tugitegevused ja millisele sihtgrupile mingi aasta oma maakonna ühendustele ellu viia. Iga-aastane ühesugune arenguprogramm ei pruugiks leida piisavalt osalejaid. Selline lähenemine paneb ka konsultantidele suurema vastutuse ja annab neile võimaluse ennast arendada. KÜSK saab konsultante siin toetada aidates seada aastaseid fookusteemasid, pakkudes konsultantidele sobivaid koolitusi ja võimalust asju omavahel arutada, suunates neid suuremale koostööle ning suunates konsultante taotlust täites sisuliselt läbi mõtlema ja põhjendama, miks just mingid tegevused on valitud.Näeme potentsiaali arenguks kahes kohas:1. Suurem koostöö arenduskeskute vahel tegevuste ellu viimisel. Esiteks annab see võimaluse erinevate maakondade vabaühenduste eestvedajatel rohkem üksteise tegemistega ennast kurssi viia ja koostöökohti leida. Teiseks võimaldab see ka nappe rahalisi vahendeid otstarbekamalt kasutada;
2. Uudsete meetodite kasutamine. Sh lisaks traditsioonilistele koolitustele-õppereisidele teiste võimaluste katsetamine. Samuti näitas eriolukord, et teatud koolitusi on mõistlikum läbi viia veebi teel, siis on osalejatel kergem sellest osa saada ning sellistel koolitustel saavad ühingute esindajad osaleda sõltumata asukohast. Muidugi on selliseid koolitusi, mida on parem teha osalejatega koha peal.

Teatud murekohaks on olnud ka rahaliste vahendite nappus maakonna kohta, mis ei võimalda alati parimaid koolitajaid tellida. Hetkel on parim lahendus sellele pakkuda omavahelise koostöö näol. |

**III RAHVUSVAHELISE KOOSTÖÖ TOETUSED**

|  |
| --- |
| **Reisitoetuste konkurss**  |
| 1. 2020. a toetatud projektide ülevaade (projektide arv ja toetuste kogusumma) |
| 2020. aasta esimeses pooles esitati reisitoetuste konkursile 30 projekti, millest eraldati toetus 23-le projektile kogusummas 23 646,65 eurot. |
| 2. Menetlusprotsessi ülevaade, tulemused (või viide kodulehele). Kokkuvõte projektide mittetoetamise põhjustest.  |
| Reisitoetuste konkursi taotlused vaadatakse läbi vastavalt [reisitoetuste konkursi](http://www.kysk.ee/reisitoetused) tingimustele nii tehniliselt kui ka sisuliselt konkursi koordinaatori ja KÜSKi juhataja poolt. Juhataja teeb toetamise kohta otsuse vastavalt tingimustele. Rahuldatud toetused on avalikustatud [KÜSKi veebilehel.](https://www.kysk.ee/toetatud-projektid) Lisaks toetatud projektidele on sisuline nõusolek olemas veel kahele projektile, mis koroona viiruse tõttu tühistati ja mille toimumise aeg ei ole praeguseks veel kinnitatud. Toetamata jäeti kolm projekti, millest ühel juhul ei olnud organisatsiooni tegevus aktiivne ja avalik, teisel juhul ei olnud organisatsioon muuhulgas välisprojekti jaoks toetust saanud ja kolmandal juhul sooviti toetust organisatsiooni enda poolt korraldatud väljasõidule. Taotlused ei vastanud konkursi põhimõtetele ja tingimustele ning ei võimaldanud saavutada KÜSKi ega vastava toetuskonkursi eesmärke. Kaks toetust saanud sündmust jäid COVID-19 viiruse tõttu ära. |
| 3. Järeldused konkursi jätkamise osas.  |
| *Esitatakse lõpparuandes.* |

|  |
| --- |
| **Välisprojektide omafinantseeringu toetamine** |
| 1. 2020. a toetatud projektide ülevaade (projektide arv ja toetuste kogusumma) |
| 2020. aasta esimeses pooles esitati välisprojektide omafinantseeringu konkursile 13 projekti, millest eraldati toetus 11-le projektile kogusummas 82 000,00 eurot. |
| 2. Menetlusprotsessi ülevaade, tulemused (või viide kodulehele). Sh kokkuvõte mitte toetatud projektidest, põhjustest. |
| Välisprojektide omafinantseeringu konkursi taotlused vaadatakse läbi vastavalt [välisprojektide omafinantseeringu konkursi](https://www.kysk.ee/valisprojektideomafin) tingimustele nii tehniliselt kui ka sisuliselt konkursi koordinaatori ja KÜSKi juhataja poolt. Juhataja teeb toetamise kohta otsuse vastavalt tingimustele. Rahuldatud toetused on avalikustatud [KÜSKi veebilehel.](https://www.kysk.ee/toetatud-projektid) Toetamata jäi kaks projekti, mille korral sooviti toetust projektile, mis ei vastanud tingimusele, mille järgi välisrahastaja peab olema rahastamisüksus või fond, mille rakendusüksus ega täitevasutus ei asu Eestis ega ole Eesti asutuse või organisatsiooni poolt hallatav. Konkurss suleti rahaliste vahendite lõppemise tõttu 20. mail 2020. |
| 3. Järeldused konkursi jätkamise osas.  |
| Välisprojektide omafinantseeringu konkurss on edukas ja rahvusvahelistest fondidest projektide elluviimiseks rahastust saanud vabaühendustele märkimisväärse tähtsusega. Projektid on olnud tulemuslikud.  2020. aastal andsime toetusi välja taotluste laekumise järjekorras kahe toetussuuna - välisprojektide omafinantseeringu konkursi ja rahvusvaheliste katusorganisatsioonide suursündmuste üleselt kuni eelarves vahendeid jätkus. Konkurssi tuleks võimalusel jätkata tuleval aastal, et toetada Eesti organisatsioonide osalemist välisprojektides taotleja või partnerina toomaks kasulikke teadmisi Eestisse ja jagamaks meie häid praktikaid teiste riikidega.  |

|  |
| --- |
| **Eesti Vabariik 100: Rahvusvaheliste katusorganisatsioonide konverentside konkurss** |
| 1. 2020. a toetatud projektide ülevaade (projektide arv ja toetuste kogusumma) |
| 2020. aasta esimeses pooles esitati [Rahvusvaheliste katusorganisatsioonide suursündmuste konkursile](https://www.kysk.ee/ev100-rahvusvaheliste-katusorganisatsioonide-suursundmuste-konkurss) 2 projekti, mis said toetust kogusummas 24 000 eurot. |
| 2. Menetlusprotsessi ülevaade, tulemused (või viide kodulehele). Sh kokkuvõte mitte toetatud projektidest, põhjustest |
| Rahvusvaheliste katusorganisatsioonide suursündmuste konkursi taotlused vaadatakse läbi vastavalt[konkursi](http://www.kysk.ee/ev100-rahvusvaheliste-katusorganisatsioonide-suursundmuste-konkurss) tingimustele nii tehniliselt kui ka sisuliselt konkursi koordinaatori ja KÜSKi juhataja poolt. Juhataja teeb toetamise kohta otsuse vastavalt tingimustele. Rahuldatud toetused on avalikustatud [KÜSKi veebilehel.](https://www.kysk.ee/toetatud-projektid) Konkurss suleti rahaliste vahendite lõppemise tõttu 20. mail 2020. |
| 3. Järeldused konkursi jätkamise osas.  |
| EV100 rahvusvaheliste katusorganisatsioonide suursündmuste konverentside konkurss on edukas ja võimaldab katta kuni 25% sündmuse kogumaksumusest. KÜSKi hinnangul on konkurss ja tingimused läbi aastate olnud toimivad, taotlejad kitsaskohtadele ei ole osundanud. Toetatud sündmused on õnnestunud ja tõstnud mh teadmist Eesti vabaühendustest rahvusvahelisel tasandil.Rahvusvaheliste katusorganisatsioonide suursündmuste konverentside korraldamise toetamise konkurssi tuleks võimalusel jätkata edaspidi, et toetada taoliste suursündmuste korraldamise kogemust, tõsta teadmisi Eestis tegutsevatest vabaühendustest ja viia rahvusvaheliste vabaühenduste esindajaid kokku valdkondade tegevusvõimekuse tõstmiseks. |

**IV KODANIKE EUROOPA KONTAKTPUNKT**

|  |
| --- |
| **KÜSKi tegevus Kodanike Euroopa kontaktpunktina** |
| 1. Läbiviidud tegevuste kirjeldus (toimumise aeg, kulg, osalejad, olulisemad tähelepanekud jms) |
| *Esitatakse lõpparuandes.* |
| 2. Tegevuste olulisemad tulemused |
| *Esitatakse lõpparuandes.* |
| 3. Olulised erinevused või kõrvalekalded tegevuste läbiviimisel või tulemustes võrreldes kavandatuga (millest tulenevalt?) |
| *Esitatakse lõpparuandes.* |

**V STIPENDIUMID**

|  |
| --- |
| **Stipendiumid**  |
| 1. Stipendiumite saajad |
| Saaja | Alus ja põhjendus | Stipendiumi summa |
|  |  |  |
| 2. Ettepanekud edaspidiseks stipendiumite andmise kohta.  |
| *Esitatakse lõpparuandes.* |

**VI MUUD TUGITEGEVUSED**

|  |
| --- |
| **Lühiülevaade teistest olulistest kodanikuühiskonda arendavatest tegevustest (lepingutest), millega KÜSK on seotud, kuid mis ei ole selle lepingu osa** |
| KÜSK tellib **maakondlikelt arenduskeskustelt nõustamis- ja tugitegevusi kodanikuühendustele ja –algatustele**. Kokku on üle Eesti 18 konsultanti, neist kaks vene töökeelega. KÜSK tegeleb pidevalt konsultantide töö tulemuste hindamisega ja teenuse kvaliteedi parandamisega. Vastava aruandluse esitame siseministeeriumile eraldi aruandena antud lepingu raames.KÜSK on sõlminud Rahandusministeeriumiga lepingu, mille kohaselt KÜSKi ülesandeks on **seoses KOPi elluviimisega 2020. aastal:** maakondlike arendusorganisatsioonide nõustamine; taotlus-, eelarve- ja aruandevormide ning taotluste hindamismetoodika koostamine; infopäevade ja koolituste korraldamine maakondlikele arendusorganisatsioonidele ning soovituste ja ettepanekute esitamine ministeeriumile. Lepingu lõpptähtajaks on 31.07.2020.a. Praeguse info kohaselt peaks 2020.a juuli kuus KÜSKi ülesanded KOP programmi juures üle võtma Riigi Tugiteenuste Keskus. KÜSK andis oma panuse sellesse, et 2020. aasta kevadvooruks said kohaliku omaalgatuse programmi sisse viidud muudatused, mis muuhulgas lihtsustavad taotlejatel ja toetuse saajatel programmis osalemist ja vähendavad bürokraatiat. Näiteks sai suurendatud toetuse summasid taotluse kohta, lihtsustatud eelarve muutmist projekti elluviimise käigus ja värskendatud taotlus- ja aruandevorme. KÜSK on sõlminud Siseministeeriumiga lepingu väliseesti ajalehtedele suunatud toetusprogrammi elluviimiseks. KÜSK on väljatöötanud tingimused toetuse saamiseks, taotlus-, eelarve- ja aruandevormid, korraldanud Väliseesti ajalehtede toetusprogrammi ja rahvusvahelise koostöösuuna veebiseminari. Taotluste esitamise tähtaeg on 24.08.2020. |

|  |  |
| --- | --- |
| **KÜSKi teostatud tugitegevused** | **Tegevuste kokkuvõte** |
| Infopäevad taotlejatele  | **AH20 infopäevad: (2020)**1. 20. mail kell 13.30-15.00 toimus KÜSKi infopäev Zoomi keskkonnas, kus küsimustele vastasid ning oma tähelepanekuid ja soovitusi jagasid:
* MTÜ konsultant Külli Vollmer
* hindaja Kadri Pau
* Dan Prits MTÜ Tartu Rahvusvahelisest Majast
* Kodanike Euroopa partner

Infopäev on järelvaadatav:<https://www.youtube.com/watch?time_continue=6&v=834zZG-3Z3Y&feature=emb_logo>1. 29.mai toimus ka vene keelne infopäev zoomi keskkonnas, mis on ka järelvaadatav meie kodulehelt.<https://www.youtube.com/watch?v=mKSfrdEAmMY&feature=emb_logo>
 |
| Voorude ava- ja lõpuseminarid, juhtide jututoad jms | 16.01 AH19 avaseminar Raua Noortekeskuses9.07. Väliseesti ajalehtede toetusprogrammi ja rahvusvahelise koostöösuuna veebiseminar, järelvaadatav. |
| Muud tugitegevused | AH19 tugiprogrammi koolitused:11. ja 18.06 Digiturunduse koolitus zoomis9. ja 16.06 Finantskoolitus zoomis18.02. ja 9.06. toimusid MAK MTÜ konsultantide kohtumised eriolukorra tõttu reaalselt.Perioodil 26. märtsist 26. maini toimus veebi teel 6 kohtumist.25.02. ja 19.06. Kohaliku omaalgatuse programmi infoseminar. |

|  |  |
| --- | --- |
| **KÜSKi kommunikatsiooni- ja teavitustöö** | **Kirjeldus** |
| Ülevaade KÜSKi teavitustegevustest ja olulisematest meediakajastustest | KÜSK annab jooksvalt infot oma tegevusest kodulehel ja Facebook’i lehel.Infokiri MAK MTÜ konsultantidele, kokku 21, perioodil 1.01.-31.07.2020.  |
| KÜSKi töötajate esinemised (vabaühenduse, teise rahastaja vms kutsel) |  |
| KÜSKi kogemuse jagamine rahvusvaheliselt (visiidid KÜSKi, visiidid välismaale) | 9.03.2020 Sotsiaalse ettevõtluse algatuse mõju uuring 2020 (Mariliis Saaret ja Agu Laius) |
| Muud tegevused |  |

|  |
| --- |
| **KÜSKi töötajad töörühmades, komisjonides, ümarlaudades, projektides** |
| KÜSKi töötaja | Töörühm, komisjon, projekt | Tulemus |
| Agu Laius | Kodanikuühiskonna programmi koostamise juhtrühm ja selle vabaühen-duste võimekuse töörühm | Liige, töörühma juht |
| Agu Laius | EKAKi ühiskomisjon | Liige, osalemine, Kodanikuühiskonna programmi 2021-2024 arutelu protsessis ja programmi kinnitamine juulis 2020. |
| Agu Laius | Avatud Eesti Fondi Aktiivsete Kodanike Fondi valikukomisjon | Liige |
| Anneli Roosalu | EKAKi ühiskomisjon | Liige, Kodanikuühiskonna programmi 2021-2024 kinnitamine. |
| Tarmo Treimann | Avatud valitsemise partnerluse ümarlaud. | AVP ümarlaud osaleb AVP järgmise perioodi tegevuskava koostamisel. Hetkel on toimumas selle tarvis ideekorje |
| Tarmo Treimann | Ühinguõiguse revisjoni komisjoni liige | Töörühma tulemused on Justiitsministeeriumile esitatud. Suuremad seadusemuudatused on veel töös aga esimese konkreetse tulemusena muudeti paljuski ühinguõiguse revisjoni tööle toetudes kevadel lihtsamaks vabaühenduste koosolekute korraldamist (seadustades mh elektroonilise osalemise). |
| Tarmo Treimann | Rahastajate ümarlaud - “KOV kui vabaühenduste rahastaja” töögrupp | Hetkel aktiivne tegevus puudub, kuid sisendi selle töögrupi tegevusse annab MAKide abil läbi viidav vabaühenduste rahastamise analüüs omavalitsustes. |
| Tarmo Treimann | INSA lõimumisalaste koostöötegevuste ekspertgrupp | Jaanuaris toimus ekspertgrupi kohtumine Narvas, andsime sisendi INSAle lõimumisalaste koostöötegevuste ideekorjeks. |
| Anneli Roosalu | EKAKi ühiskomisjon | Kinnitati Kodanikuühiskonna programm 2021-2024 |

|  |
| --- |
| Aruande kinnitus: |
| Allkirjaõigusliku isiku nimi | Amet | Allkiri |
| Anneli Roosalu | juhataja | Allkirjastatud digitaalselt |